**Festival-concurs  interjudeţean**

**de  interpretare  a  muzicii  uşoare**

**“POP  STAR˝**

**Arad - 25 mai  2019**

      Centrul Cultural Judeţean Arad, Şcoala Populară de Arte, cu sprijinul Consiliului Judeţean Arad, organizează **ediţia  a XXVIII-a**  a **Festivalului-concurs “POP  STAR”.**

           Propunându-şi să descopere talente interpretative autentice, concursul se adresează tinerilor solişti vocali de muzica uşoară din şcoli de arte,  licee de arte, palate ale copiilor sau alte forme de educaţie muzicală.

         Pot participa concurenţi cu vârsta cuprinsă între **15-26 de ani**, cel mult doi reprezentanţi dintr-o instituţie. Fiecare solist interesat va completa **fişa de înscriere aferentă prezentului regulament** însoţită de **fişierul video** pe care le va expedia până la data **de 11 mai a.c., în vederea preselecţiei,**pe adresa: **Centrul Cultural Judeţean Arad, str. George Bariţiu, nr.16, cod poştal 310100, fax:** **0357405387**sau pe adresa de email: **centrulculturalarad@ccja.ro.** **Fișierele se vor transmite prin  wetransfer.com**.

    Fiecare concurent va prezenta piese cântate live într-un spectacol. Nu vor fi luate în considerare piese prelucrate într-un studio de înregistrare. Candidații vor fi anunțați telefonic sau pe mail despre **rezultatul obținut la preselectie**.

Concurenții vor prezenta în concurs două piese, negativele  fiind trimise pe adresacentrulculturalarad@ccja.ro, până la data de 17 mai a.c.  Intrarea în concurs se va face în ordine alfabetică.

          Concursul va incepe la ora 17  la Teatrul de Marionete Arad, unde va avea loc si festivitatea de premiere precum si concertul invitatei Nicole Cherry.

          Juriul  festivalului va acorda premii în valoare totală de **6 000 lei.**

         Sumele vor fi virate în contul personal al celor premiaţi.

          În funcţie de calitatea evoluţiilor din concurs, juriul îşi rezervă dreptul de a proceda la redistribuirea premiilor. Juriul este format din personalităţi consacrate ale vieţii muzicale româneşti şi profesori de muzică din licee de artă şi şcoli populare de artă.

          Pentru interpreţii admişi în concurs, în urma probei de preselecţie, cheltuielile  de  masă  și cazare vor  fi  suportate  de  către  organizatori. Cheltuielile  de  transport  vor  fi  asigurate  de  către  participanţi  sau  de instituţiile  pe  care  aceştia  le  reprezintă.

          **Concurenţii vor avea obligatoriu asupra lor buletinul/cartea de identitate şi**

**extrasul de cont de la bancă.**

Persoană de contact: **prof. Claudia Ştesco (tel. 0770. 548201).**

**Adresa de mail:** **claudia.stesco@gmail.com**